ஆரூர்தாஸ்

ஆரூர் தாஸ் (Aaroor Dass, 10 செப்டம்பர் 1931 – 20 நவம்பர் 2022) பழம்பெரும் தமிழ்த் திரைப்பட கதை, திரைக்கதை, வசன எழுத்தாளர் ஆவார். இவர் எழுதியவற்றில் எம். ஜி. ஆர், சிவாஜி கணேசன் ஆகியோர் நடித்த திரைப்படங்கள் அதிகம். மொத்தம் 500 திரைப்படங்களுக்கு எழுதியுள்ளார்.

திருவாரூரில் 10. செப்டம்பர் 1931 இல் பிறந்தவர் இவர். இவருக்கு பெற்றோர் இட்ட பெயர் யேசுதாஸ். யேசுதாஸ் திருவாரூர் கழக உயர்நிலைப் பள்ளியில் எஸ் எஸ் எல் சி தேர்சி பெற்றார். பின்னர் தஞ்சை இராமையாதாசிடம் வந்து சேர்ந்து, அவரிடமிருந்து கதை உரையாடல் கலையைக் கற்றார்.‘அமரகவி’ தஞ்சை ராமையா தாஸ் 106-ம் பிறந்த தினம்: ஒரு பள்ளி ஆசிரியர் பாடலாசிரியர் ஆன கதை, திரூ பாரதி, இந்து தமிழ், 2020 சூன் 5 தனது ஊரான திருவாரூரின் பெயரையும் தன் பெயரான யேசுதாசில் உள்ள பிற்பாதியையும் இணைத்து ஆரூர் தாஸ் என பெயர் வைத்துக்கொண்டார்.

 தொழில் வாழ்க்கை 
என். டி. ராமராவ், அஞ்சலிதேவி நடித்த தெலுங்கு படம் நாட்டியதாரா என்ற பெயரில் தமிழில் மொழிமாற்றம் செய்யப்பட்டது. அந்த படத்திற்கான வசனத்தை எழுதும் பொறுப்பை இராமையாதாஸ் ஏற்றிருந்தார். அப்படத்தின் பெரும்பாலான காட்சிகளுக்கு ஆரூர்தாசைக் கொண்டே அவர் வசனம் எழுதவைத்தார்.  மொழிமாற்று படங்களின் உதட்டசைவுக்கு ஏற்ப வசனம் எழுதும் கலையைக் கற்றுத் தேர்ந்த பிறகு 1957 இல் வெளியான கேதி (Qaidi) என்ற படத்தை மகுடம்காத்த மங்கை என்ற பெயரில் தனியொருவராக தமிழாக்கம் செய்தார். இப்படத்தில் தான் வசனம் என்ற இடத்தில் ஆரூர்தாஸ் என்ற இவரது பெயர் முதன்முதலில் இடம்பெற்றது.

மொழிமாற்று படங்களுக்கு வசனம் எழுதிக் கொண்டிருத்த ஆரூர் தாசை ஏ. எல். நாராயணன் தன் உதவியாளராக சேர்த்துக் கொண்டார். அவரிடம் ஆரூர்தாஸ் நேரடி தமிழ்ப் படங்களுக்கு உரையாடல் எழுதும் கலையைக் கற்றார். ஜெமினி கணேசன், சாவித்திரி நடித்து 1957 இல் வெளியான நேரடி தமிழ்ப படமான சௌபாக்கியவதி படத்தின் பல காட்சிகளை ஆரூர்தாசைக் கொண்டு உரையாடல் எழுதவைத்தார். அப்படத்தின் உதவி இயக்குநராகவும் ஆரூர்தாஸ் பணியாற்றினார். ஆரூர்தாசின் திறமையைக் கண்ட ஜெமினி கணேசனும், சாவித்திரியும் அவரை சிவாஜி கணேசனிடம் அறிமுகம் செய்து வைத்தனர். அதன் வழியாக பாசமலர் படத்திற்கு உரையாடல் எழுதும் வாய்ப்பைப் பெற்றார். அப்படத்தின் வெற்றியைத் தொடர்ந்து சிவாஜி கணேசனின் 28 படங்களுக்கு உரையாடல் எழுதினார். அவற்றில் படித்தால் மட்டும் போதுமா, பார்த்தால் பசி தீரும், பார் மகளே பார், புதிய பறவை, தெய்வமகன், அன்னை இல்லம் போன்ற படங்கள் குறிப்பிடதக்கன. அத்தனைப் படங்களும் பெரும் வெற்றியை ஈட்டின.

உரையாடல் ஆசிரியராக மட்டுமே இருந்த இவரை எம். எம். ஏ. சின்னப்பா தேவர் வாழவைத்த தெய்வம் படத்தின் வழியாக கதை வசனம் எழுதும் வாய்ப்பை முதலில் அளித்தார். அப்படத்தின் வெற்றியைத் தொடர்ந்து தேவர் பிலிம்சின் ஆஸ்தான கதை வசன ஆசிரியராக ஆனார். தேவர் பிலிம்ஸ் தயாரிப்பில் ம. கோ. இராமச்சந்திரன் நடுத்த தாய் சொல்லைத் தட்டாதே, தாயைக்காத்த தனயன், தாய்க்குத் தலைமகன், குடும்பத்தலைவன், நீதிக்குப்பின் பாசம், வேட்டைக்காரன், தொழிலாளி, தனிப்பிறவி போன்ற படங்களுக்கு கதை, உரையாடல் எழுதி மா. கோ. இராமச்சந்திரனின் அன்புக்குப் பாத்திரமானார். அன்றைய தமிழ் திரையுலகில் கொடிகட்டிப் பறந்த அனைத்து முன்னணி திரைப்பட நிறுவனங்களின் திரைப்படங்களிலும் பணியாற்றினார்.

படித்த பெண் (1956) என்ற படத்தில் என். எல். கானசரஸ்வதி பாடிய ‘வாழ்வினிலே காணேனே இன்பம்’ என்ற பாடலை இவர் எழுதியுள்ளார்.

திரைப்படவியல்

எழுத்தாளராக
 ஆண்டு  திரைப்படம்  நடிகர்  குறிப்பு  1954  நாட்டிய தாரா  என். டி. ராமராவ், அஞ்சலிதேவி   தெலுங்கி இருந்து மொழிமாற்றபட்ட இப்படத்திற்கு தஞ்சை இராமையாதாசுடன் இணைந்து உரையாடல் எழுதினார். 1957 கேதி  சுரேஷ், பத்மினி கேதி என்ற இந்தித் திரைப்படத்தின் மொழிமாற்று திரைப்படம் மகுடம்காத்த மங்கை என்ற பெயரில் வெளியானது  1957  சத்தியவான் சாவித்திரி  நாகேஸ்வர ராவ்   1958 சிம்போ ஆசாத், சித்ராசிம்போ என்ற இந்தித் திரைப்படத்தின் மொழிமாற்று திரைப்படம் அதே பெயரில் வெளியானது  1959  வாழவைத்த தெய்வம்  ஜெமினி கணேசன்  நேரடி தமிழ் அறிமுகப் படம்  1959  நள தமயந்தி  பானுமதி ராமகிருஷ்ணா   1960 உத்தமி பெற்ற ரத்தினம்   1961  பாசமலர்  சிவாஜி கணேசன்   1961  கொங்கு நாட்டு தங்கம்  சி. எல். ஆனந்தன்   1961  தாய் சொல்லைத் தட்டாதே  ம. கோ. இராமச்சந்திரன்   1962  குடும்பத்தலைவன்  ம. கோ. இராமச்சந்திரன்   1962  பார்த்தால் பசி தீரும்  சிவாஜி கணேசன்   1962  படித்தால் மட்டும் போதுமா  சிவாஜி கணேசன்   1962  தாயைக்காத்த தனயன்  ம. கோ. இராமச்சந்திரன்   1963  அன்னை இல்லம்  சிவாஜி கணேசன்   1963  நீதிக்குப்பின் பாசம்  ம. கோ. இராமச்சந்திரன்   1963  பார் மகளே பார்  சிவாஜி கணேசன்   1963  பரிசு  ம. கோ. இராமச்சந்திரன்   1964  தொழிலாளி  ம. கோ. இராமச்சந்திரன்   1964  புதிய பறவை  சிவாஜி கணேசன்   1964  வேட்டைக்காரன்  ம. கோ. இராமச்சந்திரன்   1965  ஆசை முகம்  ம. கோ. இராமச்சந்திரன்   1965  இதயக்கமலம்  ரவிச்சந்திரன்   1965  காக்கும் கரங்கள்  எஸ். எஸ். ராஜேந்திரன்   1965  காட்டு ராணி  எஸ். ஏ. அசோகன்   1965  தாழம்பூ  ம. கோ. இராமச்சந்திரன்   1966  அன்பே வா  ம. கோ. இராமச்சந்திரன்   1966  பெற்றால்தான் பிள்ளையா  ம. கோ. இராமச்சந்திரன்   1966  தாலி பாக்கியம்  ம. கோ. இராமச்சந்திரன்   1966  தனிப்பிறவி  ம. கோ. இராமச்சந்திரன்   1967  இரு மலர்கள்  சிவாஜி கணேசன்   1967  தாய்க்குத் தலைமகன்  ம. கோ. இராமச்சந்திரன்   1967 தங்கை சிவாஜி கணேசன்   1969  அக்கா தங்கை  ஜெய்சங்கர்    1969  அன்பளிப்பு  சிவாஜி கணேசன்   1969  தெய்வமகன்  சிவாஜி கணேசன்   1971  பிராப்தம்  சிவாஜி கணேசன்   1974  பணத்துக்காக  சிவாஜி கணேசன்   1976 பத்ரகாளி சிவகுமார்   1977  அவன் ஒரு சரித்திரம்  சிவாஜி கணேசன்   1978 வணக்கத்திற்குரிய காதலியே  இரசினிகாந்து   1979 நான் வாழவைப்பேன்சிவாஜி கணேசன், இரசினிகாந்து   1979  பட்டாகத்தி பைரவன்  சிவாஜி கணேசன்  1983 சுமங்கலி சிவாஜி கணேசன்   1984 நிரபராதி  மோகன்   1984 ஓசை மோகன்   1984  உன்னை நான் சந்தித்தேன்  சிவகுமார்   1984  விதி  மோகன்   1984 மைடியர் குட்டிச்சாத்தான்  மைடியர் குட்டிச்சாத்தான் மலையாளப்படத்தின் மொழி மாற்று 1985 பந்தம் சிவாஜி கணேசன்   1985 மங்கம்மா சபதம் கமலகாசன்  1985 பூ ஒன்று புயலானது விஜயசாந்தி விஜயசாந்தி நடித்த பிரதிகட்டனா தெலுங்குத் திரைப்படத்தின் மொழிமாற்று 1986  மருமகள் சுரேசு, ரேவதி   1986 விடுதலை இரசினிகாந்து   1987 அன்புள்ள அப்பா சிவாசி கணேசன், நதியா   1987  வைராக்கியம்  பிரபு   1987 குடும்பம் ஒரு கோவில் சிவாசி கணேசன்  1989இதுதாண்டா போலீஸ் மரு இராசசேகர் அங்குசம் தெலுங்கு படத்தின் மொழிமாற்று 1989மன்னிக்க வேண்டுகிறேன்மரு இராசசேகர்யமபாசம் தெலுங்கு படத்தின் மொழிமாற்று1990 வைஜெயந்தி ஐ.பி.எஸ். விசயசாந்தி கர்த்தவ்யம் தெலுங்கு படத்தின் மொழிமாற்று1992அசோகன் மோகன்லால்யோத்தா மலையாளப் படத்தின் மொழிமாற்று1993எவனா இருந்தா எனக்கென்ன  மரு இராசசேகர் ஆக்ரஹம் தெலுங்கு படத்தின் மொழிமாற்று 1994  வாட்ச்மேன் வடிவேலு  சிவகுமார்  1995தி கிங்  மம்முட்டி தி கிங் மலையாளப் படத்தின் மொழிமாற்று 2001 பாப்பா வெங்கடேசுதேவி புத்துருடு தெலுங்கு படத்தின் மொழிமாற்று2004 அன்பு சகோதரன்அர்சுன்புட்டின இண்டிக்கி ரா செல்லி தெலுங்கு படத்தின் மொழிமாற்று 2014  தெனாலிராமன்  வடிவேலு  

இயக்குநராக
 ஆண்டு  திரைப்படம்  நடிகர்  குறிப்பு  1967  பெண் என்றால் பெண்  ஜெமினி கணேசன்   

 மேற்கோள்கள் 

 வெளி இணைப்புகள் 
தமிழ் சினிமாவில் அறுபதாண்டு பணியாற்றிய ஆரூர் தாஸ் - நியூ இந்தியன் எக்சுபிரசு

பகுப்பு:1931 பிறப்புகள்
பகுப்பு:2022 இறப்புகள்
பகுப்பு:திருவாரூர் மாவட்ட மக்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:ஊர்ப் பெயரால் அறியப்படும் மக்கள்